《谒冷朝奉路逢王才元舍人同在》
宋代·李复

晓路髯翁已我先，清时有味独君偏。
柳深门掩径未扫，花落鸟啼人尚眠。
颠倒著衣惊应客，咄嗟解榻遽张筵。
云开日影斜阊阖，怅望归程急马鞭。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。